’n Man is gewond nadat hy en nog iemand ’n speurder van die Parkweg-polisiekantoor in Bloemfontein in sy motor gekaap het.
As jy in Nederland ’n draai gaan maak, moet die prentjiemooi stad Utrecht op jou lys wees – veral as jy saam met kinders, én op ’n begroting, reis. Gaan verken Utrecht gerus te voet en snuffel sy juwele uit.
Om ’n gesinsvakansie te reël is nooit ’n maklike taak nie, en die probleme begin gewoonlik al wanneer ’n mens die bestemming moet kies.
Die dorp bied naas Amsterdam die grootste aantal kulturele aktiwiteite per jaar in die land aan. Daar is iets in die dorp wat by elkeen in die gesin sal aanklank vind – of jy nou ’n Miffy-aanhanger is, versot is op treine, of daarvan hou om indrukwekkende argitektuur te bewonder terwyl jy aan ’n stroopwafel smul.
Die tuin bestaan uit ses kleiner tuine, waaronder die kliptuin, wat een van die grootstes in Europa is. Daar is ook ’n evolusietuin, ontdekkingstuin, tropiese kweekhuise, ’n huisie vir voëlkykers en ’n by-hotel.
Die Gotiese Domkerk, op die kerkplein, is gebou vir die biskop van Utrecht en opgedra aan St. Maarten. Dit het drie eeue geneem om die kerk met sy indrukwekkende loodglas-evangelie-vensters te bou, van 1254 tot 1520, nadat die oorspronklike kerk in 1253 afgebrand het. In 1674 het ’n tornado ’n groot deel van die kerk verwoes, en dié deel is nooit herbou nie.
Die Domplein, die oop vierkant tussen die Domkerk en die Domtoring, het die plek van die verwoeste deel van die kerk ingeneem. Indien jy op ’n Saterdagmiddag in Utrecht is, moet jy nie die 15:30-middagkonsert, wat al vir meer as 30 jaar gehou word, misloop nie.
Vanuit elke hoek in die museum klink vrolike deuntjies op en ’n mens kan sommer ’n paar uur hier verwyl en nie die horlosie hoor tik nie. Van die self-spelende musiek-instrumente in die museum dateer van die 16de eeu.
Hier kan jy die bekende straat-orrel Arabier en die sogenaamde agtste wonder van die wêreld, die Violina, hoor.
As sussie (of mamma) ’n groot liefde vir Miffy het, is die Nijntje-museum ’n moet. Nijntje (soos die Nederlandse kinders haar ken) is die klein, wit hasie wat Dick Bruna geskep het wat kinderharte oor die wêreld heen verower het.
By die gewilde Monsters of Steel kan jy in ’n wipwalangs treine en lokomotiewe ry. Daar is ook ’n Oosterse ouditorium waar akteurs tonele uit die bekende Orient Express uitbeeld.
Die Techlab sal self die nuuskierigste kinders se treinvrae kan beantwoord en aan die einde van jou besoek is daar ’n eksamen!
Die dekor is interessant – met muurpapier op een muur wat soos visskubbe voel en op ’n ander muur soos visnet.
Die wêreldbekende Breedstraat Lapjesmark is al meer as 400 jaar ’n instelling. Hier kan jy op Saterdae na hartelus die perfekte lap soek vir jou skeppings.
Hierdie winkel het ’n verskeidenheid huisware vir jou kombuis, eetkamer en badkamer en dié wat van mooi goed hou, sal meer as genoeg tyd hier kan deurbring.
Taaldag gedenk die stigting van die Genootskap van Regte Afrikaners (GRA) op 14 Augustus 1875. Die GRA het ’n belangrike rol gespeel om Afrikaans as lees- en skryftaal te vestig en het die eerste Afrikaanse koerant, Die Afrikaanse Patriot, in 1876 gepubliseer. Gaste word daarom aangemoedig om ’n kinderboek – nuut of gebruik – saam te bring vir die VVA se Boektrommelprojek en die ATM se leesprojek, “Laat ons Lees!”